ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 158.88 കോടി പിന്നിട്ടു
ന്യൂ ഡൽഹി: ജനുവരി 19 , 2022
കഴിഞ്ഞ 24 മണിക്കൂറിൽ 76 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 158.88 കോടി  കടന്നു. 1,70,80,295 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 1,88,157 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,55,83,039 ആയി. ദേശീയ രോഗമുക്തി നിരക്ക് 93.88%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,82,970 പേർക്കാണ്. നിലവിൽ രാജ്യത്ത് ചികിത്സയിലുള്ളത് 18,31,000 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 4.83 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 18,69,642
പരിശോധനകൾ നടത്തി. ആകെ 70.74 കോടി  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 15.53 ശതമാനമാണ്. പ്രതിദിന രോഗസ്ഥിരീകരണ നിരക്ക് 15.13 ശതമാനമാണ്.
(Visitor Counter : 108
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
പ്രകൃതിവാതക വിപണന പരിഷ്കാരങ്ങള്ക്ക് കേന്ദ്ര മന്ത്രിസഭ അംഗീകാരം നല്കി
(പ്രകൃതിവാതകം അടിസ്ഥാനമാക്കിയുള്ള സാമ്പത്തികവ്യവസ്ഥയിലേക്കുള്ള ചുവടുമാറ്റത്തിന് സഹായകരമാകുന്ന പ്രകൃതിവാതക വിപണന പരിഷ്കാരങ്ങള്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ഇന്ന് ചേര്ന്ന കേന്ദ്ര മന്ത്രിസഭയുടെ സാമ്പത്തികകാര്യ സമിതി യോഗം അംഗീകാരം നല്കി.
വിപണിയില് വില്ക്കേണ്ട വാതകത്തിന്റെ വില നിര്ണയത്തിന് മാതൃക മാനദണ്ഡങ്ങള് വഴി നടപടികള് സുതാര്യമാക്കുക, നിശ്ചിത ഫീല്ഡ് വികസനപദ്ധതികള്ക്ക് വിപണന സ്വാതന്ത്ര്യം നല്കുക എന്നിവയാണ് പുതിയ പരിഷ്കരണ നയത്തിലെ ലക്ഷ്യങ്ങള്.
പ്രകൃതിവാതകത്തിന് വിപണിവില നിര്ണയിക്കുന്നതിന് കരാറുകാര്ക്ക് പ്രത്യേക മാനദണ്ഡങ്ങള് നല്കുകയും ഇ - ലേലത്തിലൂടെ നടപടികള് സുതാര്യമാക്കുകയും ചെയ്യും. വിവിധ കരാര് ഏജന്സികള്ക്കിടയില് ലേല നടപടികളില് ഏകീകരണം കൊണ്ടുവരാനും പ്രവര്ത്തനം സുഗമമാക്കാനും ഇത് സഹായിക്കും.
തുറന്നതും സുതാര്യവുമായ ഇലക്ട്രോണിക് ലേലത്തില് പങ്കെടുക്കുന്നതിന് അഫിലിയേറ്റുകള്ക്ക് അനുമതി നല്കി. പ്രകൃതിവാതക മേഖലയില് മത്സരം സൃഷ്ടിക്കുന്നതിന് ഇത് സഹായിക്കും. അതേസമയം, അഫിലിയേറ്റുകള് മാത്രം ലേലത്തില് പങ്കെടുക്കാന് ഉള്ളപ്പോള് പുനര്ലേലം നടത്തണം.
നേരത്തെ വില സ്വാതന്ത്ര്യം നല്കിയിട്ടുള്ള ബ്ലോക്കുകളില് ഫീല്ഡ് വികസനപദ്ധതികള്ക്കും ഈ നയം വിപണന സ്വാതന്ത്ര്യം അനുവദിക്കുന്നു. പ്രകൃതി വാതക മേഖലയിലെ നിര്മാണം, അടിസ്ഥാനസൗകര്യം, വിപണനം എന്നിവയുമായി ബന്ധപ്പെട്ട നയങ്ങള് കൂടുതല് സുതാര്യമാക്കാന് പരിഷ്കാരങ്ങള് സഹായിക്കും.
നിക്ഷേപം പ്രോത്സാഹിപ്പിച്ചുകൊണ്ട് പ്രകൃതിവാതക അധിഷ്ഠിത സാമ്പത്തിക രംഗത്തേക്കുള്ള മുന്നേറ്റത്തിന് ഈ നടപടികള് വഴിയൊരുക്കും.
പ്രകൃതിവാതകത്തിന്റെ ഉപഭോഗം പരിസ്ഥിതി മെച്ചപ്പെടുത്തും. ഇത് സൂക്ഷ്മ ചെറുകിട ഇടത്തരം സംരംഭങ്ങള് ഉള്പ്പെടെ പ്രകൃതിവാതകം ഉപയോഗിക്കുന്ന മേഖലകളില് പുതിയ തൊഴിലവസരങ്ങള് സൃഷ്ടിക്കും.
സിറ്റി ഗ്യാസ് വിതരണം പോലുള്ള അനുബന്ധ വ്യവസായങ്ങളില് നിക്ഷേപം വര്ദ്ധിപ്പിക്കാനും ഈ നടപടി സഹായിക്കും.
പ്രകൃതിവാതക മേഖലയില് ഗവണ്മെന്റ് നിരവധി പരിഷ്കരണ നടപടികള് ആവിഷ്കരിച്ചതിന്റെ ഫലമായി കിഴക്കന് തീരത്ത് 70,000 കോടി രൂപയുടെ നിക്ഷേപം ഉണ്ടായിട്ടുണ്ട്. 2019 ല് പ്രകൃതിവാതക ഉല്പാദനം പരമാവധി ആക്കാന് ഗവണ്മെന്റ് പരിഷ്കരണ നടപടികള് സ്വീകരിച്ചിരുന്നു. ആഭ്യന്തര വാതക ഉല്പ്പാദകര്ക്ക് വിപണനത്തിലും വില നിര്ണ്ണയത്തിലും പൂര്ണ സ്വാതന്ത്ര്യം ഉണ്ട്. 2019 ഫെബ്രുവരി 28 ന് ശേഷമുള്ള എല്ലാ കണ്ടെത്തലുകള്ക്കും ഫീല്ഡ് തല വികസന നയങ്ങള്ക്കും പൂര്ണ്ണ വിപണന, വിലനിര്ണ്ണയ സ്വാതന്ത്ര്യവും ഉണ്ടാകും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി, ജൂലൈ 21 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 41 .54 കോടി ഡോസ് വാക്സിനുകൾ
രാജ്യത്താകമാനം ഇതുവരെ 3,03 ,90 ,687 പേര് രോഗമുക്തരായി
രോഗമുക്തി നിരക്ക് 97.36 % ആയി വര്ദ്ധിച്ചു
കഴിഞ്ഞ 24 മണിക്കൂറിനിടെ 36 ,977 പേര് സുഖം പ്രാപിച്ചു
കഴിഞ്ഞ 24 മണിക്കൂറിനുള്ളിൽ റിപ്പോർട്ട് ചെയ്ത പുതിയ കേസുകളുടെ എണ്ണം 42 ,015
രാജ്യത്ത് ചികിത്സയിലുള്ളവരുടെ എണ്ണം - 4,07 ,170
ചികിത്സയിലുള്ളത് ആകെ രോഗബാധിതരുടെ 1.30 %
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.09 ശതമാനമാണ്
പ്രതിദിന രോഗസ്ഥിരീകരണ നിരക്ക് 2 .27 %, തുടര്ച്ചയായ 30 -ആം ദിവസവും 3 ശതമാനത്തില് താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 44 .91 കോടി പരിശോധനകള്.
IE
പ്രധാനമന്ത്രിയുടെ ഓഫീസ്
നമ്മുടെ കഠിനാധ്വാനികളായ മത്സ്യത്തൊഴിലാളികളെ തുടർന്നും പിന്തുണയ്ക്കും: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി മത്സ്യത്തൊഴിലാളി സമൂഹത്തിനുള്ള പിന്തുണ ആവർത്തിച്ച് പറയുകയും അവർക്ക് മെച്ചപ്പെട്ട വിപണികളും ഉപജീവനമാർഗവും ഉറപ്പാക്കുന്നതിനുള്ള പ്രവർത്തനങ്ങൾ തുടരുമെന്നും പറഞ്ഞു.
പാർലമെന്റ് അംഗം ശ്രീ അശോക് നെറ്റെയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
I" കഠിനാധ്വാനികളായ മത്സ്യത്തൊഴിലാളി സമൂഹത്തിന് ഞങ്ങൾ തുടർന്നും ശക്തി പകരുകയും അവർക്ക് നല്ല വിപണിയും ഉപജീവന മാർഗ്ഗവും ലഭിക്കുന്നുണ്ടെന്ന് ഉറപ്പാക്കുകയും ചെയ്യും."
ND
(
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനുള്ളിൽ 40,000 ൽ താഴെ പ്രതിദിന പുതിയ കേസുകൾ റിപ്പോർട്ട് ചെയ്തു
ന്യൂഡൽഹി , ജൂലൈ 05,2021
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പ്രതിദിനം 40,000 ൽ താഴെ  പുതിയ കേസുകൾ റിപ്പോർട്ട് ചെയ്തു .തുടര്ച്ചയായ എട്ടാം ദിവസവും അരലക്ഷത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് രാജ്യത്തു ചികിത്സയിലു ള്ളത് 4,82,071 പേരാണ്.
ചികിത്സയിലുള്ളവരുടെ എണ്ണത്തില് കഴിഞ്ഞ 24 മണിക്കൂറിനുള്ളില് 3,279-ന്റെ കുറവ് രേഖപ്പെടുത്തിയിട്ടുണ്ട്, ഇപ്പോള് രാജ്യത്തെ ആകെ രോഗബാധിതരുടെ എണ്ണത്തില് 1.58% മാത്രമാണ് ചികിത്സയിലുള്ളത്.
രാജ്യത്തിതുവരെ നല്കിയ ആകെ വാക്സിനേഷനുകളുടെ എണ്ണം ഇന്നലെ 35.28 കോടി പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക കണക്ക് അനുസരിച്ച് 46,34,986 സെഷനുകളിലൂടെ ആകെ 35,28,92,046 ഡോസ് വാക്സിന് നല്കിയിട്ടുണ്ട്. കഴിഞ്ഞ 24 മണിക്കൂറിനുള്ളില് 14,81,583 ഡോസ് വാക്സിന് നല്കി.
കൂടുതല് പേര് രോഗമുക്തരാകുന്നതിനാല്, രാജ്യത്ത് തുടര്ച്ചയായ 53 -ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനുള്ളില് 42,352 പേരാണ് രോഗമുക്തരായത്.
പുതിയ പ്രതിദിന രോഗികളുടെ എണ്ണവുമായി താരതമ്യം ചെയ്യുമ്പോള് കഴിഞ്ഞ 24 മണിക്കൂറി നുള്ളില് 2,000-ത്തിലധികമാണ്  രോഗമുക്തരുടെ എണ്ണം.
രാജ്യത്താകെ 2,97,00,430 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 42,352 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 97.11% ആയി.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ 15,22,504 പരിശോധനകള് നടത്തി. ആകെ 41.97 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.40 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.61 ശതമാനവുമാണ്. തുടര്ച്ചയായ 28 -ാം ദിവസവും ഇത് 5 ശതമാനത്തില് താഴെയാണ്.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി, ഏപ്രിൽ 25, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 ഫെബ്രുവരി വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു:
(Visitor Counter : 79
വാണിജ്യ വ്യവസായ മന്ത്രാലയം
ഇന്ത്യ-യു.എസ്. പങ്കാളിത്തം 21-ാം നൂറ്റാണ്ടിന്റെ നിർണായക നിമിഷം : കേന്ദ്രമന്ത്രി ശ്രീ. പിയൂഷ് ഗോയൽ
ന്യൂ ഡൽഹി: മെയ് 4, 2023
ഇന്ത്യ-യു.എസ്. പങ്കാളിത്തം 21-ാം നൂറ്റാണ്ടിന്റെ നിർണായക നിമിഷം ആണെന്ന് കേന്ദ്രമന്ത്രി ശ്രീ. പിയൂഷ് ഗോയൽ. ഇന്ന് ന്യൂഡൽഹിയിൽ നടന്ന അമേരിക്കൻ ചേംബർ ഓഫ് കൊമേഴ്സ് ഇൻ ഇന്ത്യയുടെ  31-ാമത് വാർഷിക പൊതുയോഗം ഉദ്ഘാടനം ചെയ്തുകൊണ്ട് 'യുഎസ്-ഇന്ത്യ പങ്കാളിത്തം : മുന്നോട്ട് കുതിക്കുന്നു ' എന്ന വിഷയത്തിൽ സംസാരിക്കുകയായിരുന്നു അദ്ദേഹം.പരസ്പര വളർച്ചയ്ക്കും സമൃദ്ധിക്കും വേണ്ടിയുള്ള വ്യാപാര നിക്ഷേപ ബന്ധങ്ങൾ ഇരു രാജ്യങ്ങളും കൂടുതൽ വൈവിധ്യവൽക്കരിക്കുന്നതിനെക്കുറിച്ചും ആഴത്തിലാക്കുന്നതിനെക്കുറിച്ചും അദ്ദേഹം സംസാരിച്ചു.
ഇരു രാജ്യങ്ങളിലെയും നേതാക്കളായ ഇന്ത്യൻ പ്രധാനമന്ത്രി ശ്രീ നരേന്ദ്ര മോദിയും അമേരിക്കൻ പ്രസിഡന്റ് ജോ ബൈഡനും പരസ്പരം മനസ്സിലാക്കുകയും ലോകമെമ്പാടുമുള്ള സങ്കീർണ്ണമായ ഭൗമരാഷ്ട്രീയ പ്രശ്നങ്ങൾക്ക് സുഗമമായി പരിഹാരം കാണുന്നതിന് ഒരുമിച്ച് പ്രവർത്തിക്കുകയും ചെയ്യുന്നുവെന്ന് മന്ത്രി ഊന്നിപ്പറഞ്ഞു. . ഇന്ത്യ-യു.എസ് പങ്കാളിത്തത്തിന്റെ വീക്ഷണമായി പ്രധാനമന്ത്രി 5Ts- പ്രതിഭ, സാങ്കേതികവിദ്യ, പാരമ്പര്യം , വ്യാപാരം , വിശ്വാസം  എന്നിവ തിരിച്ചറിഞ്ഞിട്ടുണ്ടെന്നും ശ്രീ ഗോയൽ പരാമർശിച്ചു.
കഴിഞ്ഞ രണ്ട് വർഷങ്ങളിൽ ഇന്ത്യയും യുഎസും തമ്മിലുള്ള ഉഭയകക്ഷി വ്യാപാരം ഏറ്റവും ഉയർന്നതാണെന്നും വരും വർഷങ്ങളിൽ ഇത് പലമടങ്ങ് വർധിപ്പിക്കാനാണ് ലക്ഷ്യമിടുന്നതെന്നും 2030ഓടെ 2 ട്രില്യൺ യുഎസ് ഡോളറിന്റെ കയറ്റുമതി ലക്ഷ്യം കൈവരിക്കാനാകുമെന്നും മന്ത്രി പറഞ്ഞു. .
യുഎസിൽ പ്രവർത്തിക്കുന്ന നിരവധി ഇന്ത്യൻ കമ്പനികളുടെ ഉദാഹരണങ്ങൾ ശ്രീ പിയൂഷ് ഗോയൽ എടുത്തു പറഞ്ഞു. ഇരു രാജ്യങ്ങളുടെയും സമ്പദ്വ്യവസ്ഥയിൽ എത്രത്തോളം ഗണ്യമായ സംഭാവന അവ നൽകുന്നുവെന്ന് അദ്ദേഹം പറഞ്ഞു . ഈ വ്യാപാര ബന്ധങ്ങൾ ഇരു രാജ്യങ്ങളും തമ്മിലുള്ള പങ്കാളിത്തം കൂടുതൽ ആഴത്തിലാക്കുന്നുണ്ടെന്നും മന്ത്രി പറഞ്ഞു. അടിസ്ഥാനപരമായ ബൃഹത് സാമ്പത്തിക മാനദണ്ഡങ്ങൾ , താങ്ങാനാവുന്ന തൊഴിൽ ചെലവുകൾ, ഉൾക്കൊള്ളുന്നതും സുസ്ഥിരവുമായ വികസനം,ബിസിനസ്സ് നടപടികളുടെ എളുപ്പം വർധിപ്പിക്കൽ എന്നിവയിൽ ശ്രദ്ധയൂന്നി അടുത്തിടെ നടപ്പാക്കിയ നയപരിഷ്കാരങ്ങൾ മൂലം , സമീപഭാവിയിൽ കൂടുതൽ യുഎസ് അധിഷ്ഠിത കോർപ്പറേറ്റുകൾ ഇന്ത്യൻ കമ്പനികളുമായി സഹകരിച്ച് പ്രവർത്തിക്കുമെന്ന് അദ്ദേഹം പ്രത്യാശ പ്രകടിപ്പിച്ചു.
വ്യാപാര രംഗത്ത് പ്രതിരോധ ഉൽപ്പാദനം, ഫാർമസ്യൂട്ടിക്കൽസ്, ടെക്സ്റ്റൈൽസ്, എൻജിനീയറിങ് ഉൽപന്നങ്ങൾ, വാഹന ഘടകങ്ങൾ, ഇലക്ട്രിക്കൽ ഉൽപന്നങ്ങൾ, കാർഷിക ഉൽപന്നങ്ങൾ തുടങ്ങി വിവിധ മേഖലകളിൽ ഇരു രാജ്യങ്ങളിലെയും ബിസിനസുകൾക്ക് അടുത്ത ഘട്ടത്തിലേക്ക് വ്യാപിപ്പിക്കുന്നതിന് ഒരുമിച്ച് പ്രവർത്തിക്കാനാകുമെന്ന് മന്ത്രി പറഞ്ഞു. ഐ ടി, അക്കൗണ്ടിംഗ്, ബിസിനസ് പ്രോസസ് ഔട്ട്സോഴ്സിംഗ്, റിസർച്ച് & ഡെവലപ്മെന്റ്, ടൂറിസം മുതലായ സേവന മേഖലയിലെ സഹകരണവും വർധിപ്പിക്കാൻ ശ്രമിക്കണമെന്നും മന്ത്രി പറഞ്ഞു.
ഇന്ത്യയും യുഎസും തമ്മിലുള്ള സമഗ്രവും തന്ത്രപരവുമായ പങ്കാളിത്തം മൂല്യങ്ങളുടെ ശക്തമായ അടിത്തറ, നിയമവാഴ്ചയോടുള്ള പ്രതിബദ്ധത, സുതാര്യത, ബിസിനസ്സ് സ്വാതന്ത്ര്യം, മാധ്യമ സ്വാതന്ത്ര്യം, സ്വതന്ത്ര ജുഡീഷ്യറി മുതലായവയെ അടിസ്ഥാനമാക്കിയുള്ളതാണെന്ന് മന്ത്രി പറഞ്ഞു.
(Visitor Counter : 82
ബഹിരാകാശ വകുപ്പ്
2022-ന്റെ മൂന്നാം പാദത്തിൽ ചന്ദ്രയാൻ 3 വിക്ഷേപിക്കാൻ സാധ്യത എന്ന് ഡോ. ജിതേന്ദ്ര സിങ്
(ന്യൂഡൽഹി, ജൂലൈ 27, 2021
പ്രവർത്തനങ്ങൾ സാധാരണ നിലയിൽ തുടർന്നാൽ 2022-ന്റെ മൂന്നാം പാദത്തിൽ ചന്ദ്രയാൻ 3 വിക്ഷേപിക്കാൻ സാധ്യതയെന്ന് ആണവോർജ്ജ ബഹിരാകാശ മന്ത്രാലയങ്ങളുടെ ചുമതലയുള്ള കേന്ദ്ര സഹമന്ത്രി ഡോ. ജിതേന്ദ്ര സിംഗ് പറഞ്ഞു.
ചന്ദ്രയാൻ 3 യാഥാർഥ്യമാക്കാനുള്ള നടപടികൾ പുരോഗമിക്കുകയാണെന്നും ലോക്സഭയിൽ രേഖാമൂലം നൽകിയ മറുപടിയിൽ അദ്ദേഹം വ്യക്തമാക്കി.
സംവിധാന രീതികളെ സംബന്ധിച്ച അന്തിമ തീരുമാനരൂപീകരണം, സബ്സിസ്റ്റമുകൾ തയ്യാറാക്കൽ, ഏകീകരണം, സ്പേസ്ക്രാഫ്റ്റ് തല വിശദ പരിശോധന, ഭൂമിയിൻമേലുള്ള സംവിധാനത്തിന്റെ പ്രകടനം വിലയിരുത്തൽ ലക്ഷ്യമിട്ടുള്ള പ്രത്യേക പരിശോധനകൾ തുടങ്ങിയ നിരവധി നടപടികളാണ് ചന്ദ്രയാൻ 3-ന്റെ നിർമ്മാണപ്രവർത്തനങ്ങളിൽ ഉൾപ്പെട്ടിട്ടുള്ളത്. എന്നാൽ ഇവ കോവിഡ് മഹാമാരിയെ തുടർന്ന് തടസ്സപ്പെട്ടിരുന്നു.
എന്നാൽ ഇതുമായി ബന്ധപ്പെട്ടതും വീടുകളിൽ ഇരുന്ന് ചെയ്യാൻ സാധിക്കുന്നതുമായ എല്ലാവിധ ജോലികളും അടച്ചുപൂട്ടൽ കാലയളവിൽ നടന്നിരുന്നു.
അടച്ചുപൂട്ടൽ നിയന്ത്രണങ്ങൾ ഒഴിവാക്കിയതിനെ തുടർന്ന് ചന്ദ്രയാൻ 3 മായി ബന്ധപ്പെട്ട പ്രവർത്തനങ്ങൾ പുനരാരംഭിക്കുകയായിരുന്നു. നിലവിൽ ചന്ദ്രയാൻ 3 മായി ബന്ധപ്പെട്ട ഭൂരിഭാഗം പ്രവർത്തനങ്ങളും പൂർത്തിയായിട്ടുണ്ട്.
IE
മന്ത്രിസഭ
ഇന്ത്യയും ദുരന്ത പ്രതിരോധ അടിസ്ഥാന സൗകര്യങ്ങളുടെ സഖ്യവും തമ്മിലുള്ള ആസ്ഥാന കരാറിന് കേന്ദ്രമന്ത്രിസഭയുടെ അംഗീകാരം
ഇന്ത്യയും ദുരന്ത പ്രതിരോധ അടിസ്ഥാന സൗകര്യങ്ങളുടെ സഖ്യവും  തമ്മിൽ 2022 ഓഗസ്റ്റ് 22-ന് ഒപ്പുവച്ച ആസ്ഥാന കരാറിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം അംഗീകാരം നൽകി .
2019 സെപ്റ്റംബർ 23-ന് ന്യൂയോർക്കിൽ നടന്ന ഐക്യരാഷ്ട്രസഭയുടെ കാലാവസ്ഥാ ഉച്ചകോടിയിൽ ഇന്ത്യൻ പ്രധാനമന്ത്രിയാണ് സി ഡി ആർ ഐ ആരംഭിച്ചത്. ഇന്ത്യാ ഗവൺമെന്റ് ആരംഭിച്ച ഒരു പ്രധാന ആഗോള സംരംഭമാണിത് കാലാവസ്ഥാ വ്യതിയാനത്തിലും ദുരന്തത്തെ പ്രതിരോധിക്കുന്ന കാര്യങ്ങളിലും ആഗോള നേതൃത്വപരമായ പങ്ക് നേടാനുള്ള ഇന്ത്യയുടെ ശ്രമമായാണ് ഇത് കാണുന്നത്.
2019 ആഗസ്റ്റ് 28 മുതൽ , സിഡിആർഐ അതിന്റെ സപ്പോർട്ടിംഗ് സെക്രട്ടേറിയറ്റിനൊപ്പം ന്യൂ ഡൽഹിയിൽ സ്ഥാപിക്കുന്നതിന് മന്ത്രിസഭ അംഗീകാരം നൽകി, കൂടാതെ . 2019-20 മുതൽ 2023-24 വരെയുള്ള 5 വർഷത്തെ കാലയളവിൽ സിഡിആർഐയിലേക്ക് ഇന്ത്യൻ ഗവൺമെന്റിന്റെ 480 കോടി രൂപയുടെ സാമ്പത്തിക സഹായത്തിനുള്ള അംഗീകാരവും നൽകി .
തുടർന്ന്, 2022 ജൂൺ 29-ന്, സിഡിആർഐയെ ഒരു അന്താരാഷ്ട്ര സംഘടനയായി അംഗീകരിക്കുന്നതിനും സിഡിആർഐ ഇളവുകൾ, ബാധ്യതയില്ലായ്മ, ആനുകൂല്യങ്ങൾ എന്നിവ നൽകുന്നതിനുള്ള ആസ്ഥാന കരാറിൽ ഒപ്പിടുന്നതിനും 1947ലെ യുഎൻ  നിയമത്തിലെ മൂന്നാം വകുപ്പ് പ്രകാരം മന്ത്രിസഭ അംഗീകാരം നൽകി.
മന്ത്രിസഭാ തീരുമാനത്തിന് അനുസൃതമായി, 2022 ഓഗസ്റ്റ് 22-ന് കേന്ദ്ര ഗവണ്മെന്റും സിഡിആർഐയും തമ്മിൽആസ്ഥാന കരാറിൽ ഒപ്പുവച്ചു.
ദേശീയ ഗവൺമെന്റുകൾ, യുഎൻ ഏജൻസികൾ, പ്രോഗ്രാമുകൾ, ബഹുമുഖ വികസന ബാങ്കുകൾ, ധനകാര്യ സംവിധാനങ്ങൾ, സ്വകാര്യ മേഖല, അക്കാദമിക്, വിജ്ഞാന സ്ഥാപനങ്ങൾ എന്നിവയുടെ ആഗോള പങ്കാളിത്തമായ സിഡിആർഐ, കാലാവസ്ഥാ, ദുരന്തസാധ്യതകൾ എന്നിവയിൽ അടിസ്ഥാന സൗകര്യ സംവിധാനങ്ങളുടെ പ്രതിരോധം പ്രോത്സാഹിപ്പിക്കാനും അതുവഴി സുസ്ഥിര വികസനം ഉറപ്പാക്കാനും ലക്ഷ്യമിടുന്നു.
ആരംഭിച്ചതുമുതൽ, മുപ്പത്തിയൊന്ന് രാജ്യങ്ങളും ആറ് അന്താരാഷ്ട്ര സംഘടനകളും രണ്ട് സ്വകാര്യമേഖലാ സ്ഥാപനങ്ങളും സിഡിആർഐയിൽ അംഗങ്ങളായി. സാമ്പത്തികമായി പുരോഗമിച്ച വിവിധ രാജ്യങ്ങൾ, വികസ്വര രാജ്യങ്ങൾ, കാലാവസ്ഥാ വ്യതിയാനത്തിനും ദുരന്തങ്ങൾക്കും ഏറ്റവും കൂടുതൽ സാധ്യതയുള്ള രാജ്യങ്ങൾ എന്നിവയെ ആകർഷിച്ചുകൊണ്ട് സിഡിആർഐ അതിന്റെ അംഗത്വം തുടർച്ചയായി വിപുലപ്പെടുത്തുന്നു.
ഇന്ത്യ ഗവണ്മെന്റും സിഡിആർഐയും തമ്മിൽ ഒപ്പുവച്ച ആസ്ഥാന ഉടമ്പടി അംഗീകാരം, 1947 ലെ ഐക്യരാഷ്ട്രസഭ  നിയമത്തിലെ ,മൂന്നാം വകുപ്പ് പ്രകാരമുള്ള ഇളവുകൾ, ബാധ്യതയില്ലായ്മ, പ്രത്യേകാവകാശങ്ങൾ എന്നിവ അനുവദിക്കുന്നതിന് സഹായകമാകും. അന്താരാഷ്ട്ര തലത്തിൽ അതിന്റെ പ്രവർത്തനങ്ങൾ കൂടുതൽ കാര്യക്ഷമമായി നിർവഹിക്കാൻ ഇത് സഹായകമാകും.
--ND--
(
പ്രത്യേക സേവനങ്ങളും ഫീച്ചറുകളും
ദേശീയ യുവജന ദിനം : നെഹ്റു യുവ കേന്ദ്രയുടെ പരിപാടികൾ
കേന്ദ്ര യുവജന സ്പോർട്സ് മന്ത്രാലയത്തിന് കീഴിലുളള നെഹ്റു യുവകേന്ദ്രയുടെ ആഭിമുഖ്യത്തിൽ ദേശീയ യുവജന ദിനത്തോടനുബന്ധിച്ച് ഒരാഴ്ച നീളുന്ന പരിപടികൾ സംഘടിപ്പിച്ചുട്ടുണ്ട്. ദേശീയ യുവജന ദിനമായാ നാളെ  തിരുവനന്തപുരത്തു് കവടിയാറിലുള്ള വിവേകാനന്ദ സ്ക്വയറിലെ വിവേകാനന്ദ പ്രതിമയിൽ മുൻ കേന്ദ്ര സഹമന്ത്രി ശ്രീ. ഓ. രാജഗോപാൽ പുഷ്പാർച്ചന നടത്തും.
ദിനാഘോഷത്തോടനുബന്ധിച്ച് പാറശാലയിൽ രക്തദാന ക്യാമ്പും, രാഷ്ട്ര നിർമ്മാണത്തെ കുറിച്ചുള്ള പ്രഭാഷണവും സംഘടിപ്പിച്ചിട്ടുണ്ട്.
തുടർന്നുള്ള ദിവസങ്ങളിൽ വെള്ളനാട് , നെടുമങ്ങാട് , പെരുങ്കടവിള , അതിയന്നൂർ , ചിറയിൻകീഴ് , വർക്കല , വാമനപുരം എന്നിവിടങ്ങളിൽ സെമിനാറുകൾ, രക്തദാന ക്യാമ്പ്, വനപഠന യാത്ര , റാലി, പ്രശ്നോത്തരി തുടങ്ങിയ പരിപാടികളും നടക്കും.
(Visitor Counter : 29
മന്ത്രിസഭ
ജാലിയന് വാലാ ബാഗ് നാഷണല് മെമ്മോറിയല് ആക്റ്റ് 1951 ഭേദഗതി ചെയ്യുന്നതിനു മന്ത്രിസഭയുടെ അനുമതി
ജാലിയന് വാലാ ബാഗ് നാഷണല് മെമ്മോറിയല് ആക്റ്റ് 1951 ഭേദഗതി ചെയ്യുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
(തീരുമാനത്തിന്റെ സാരാംശം:
ട്രസ്റ്റിമാരുടെ പ്രാതിനിധ്യം 'ലോക്സഭയിലെ അതാതു സമയത്തെ പ്രതിപക്ഷ നേതാവോ പ്രതിപക്ഷ നേതാവ് ഇല്ലാത്തപക്ഷം ഏറ്റവും വലിയ പ്രതിപക്ഷ പാര്ട്ടിയുടെ നേതാവോ' എന്നു ജാലിയന് വാലാ ബാഗ് നാഷണല് മെമ്മോറിയല് ആക്റ്റ് 1951ല് ഭേദഗതി വരുത്തുകയാണ് ഉദ്ദേശ്യം.
നേട്ടങ്ങള്: നിലവിലുള്ള നിയമപ്രകാരം ഏറ്റവും വലിയ ദേശീയ പാര്ട്ടിക്കു പ്രാതിനിധ്യമുണ്ട്. പാര്ട്ടി അംഗത്തെ ഒഴിവാക്കുക വഴി ട്രസ്റ്റ് രാഷ്ട്രീയേതരമായി മാറും. പുതിയ ഭേദഗതി ട്രസ്റ്റില് പ്രതിപക്ഷ പാര്ട്ടിയുടെ പ്രാതിനിധ്യം ഉറപ്പാക്കുന്നുണ്ട്. പുതിയ ഭേദഗതി ഒരു ട്രസ്റ്റിയെ ഒഴിവാക്കാനും ട്രസ്റ്റിന്റെ പ്രവര്ത്തനങ്ങളില് പങ്കാളിയാകാനോ മറ്റെന്തെങ്കിലും കാരണത്താലോ പകരക്കാരനെ ഉള്പ്പെടുത്താനും ഗവണ്മെന്റിന് അധികാരം നല്കുന്നുണ്ട്.
AKA MRD - 892
ഭവന, നഗരദാരിദ്ര ലഘൂകരണ മന്ത്രാലയം
കോവിഡ് 19 ന്റെ പശ്ചാത്തലത്തിൽ, നഗര ഗതാഗത സേവനങ്ങൾ നൽകുന്നതിൽ, സംസ്ഥാന-കേന്ദ്രഭരണപ്രദേശ നഗര-മെട്രോ റെയിൽ കമ്പനികൾ സ്വീകരിക്കേണ്ട നടപടികൾ സംബന്ധിച്ച് കേന്ദ്ര ഭവനനിർമ്മാണ-നഗരകാര്യ മന്ത്രാലയം  മാർഗനിർദേശങ്ങൾ പുറത്തിറക്കി
കേന്ദ്ര ഭവനനിർമ്മാണ-നഗരകാര്യ മന്ത്രാലയം, രാജ്യത്തെ വിവിധ സംസ്ഥാനങ്ങൾ, കേന്ദ്രഭരണപ്രദേശങ്ങൾ, നഗരങ്ങൾ, മെട്രോ റെയിൽ കമ്പനികൾ എന്നിവയ്ക്കായി പുറത്തിറക്കിയ മാർഗനിർദേശങ്ങള്, നഗര ഗതാഗത സേവനങ്ങൾ നൽകുന്നതിൽ ഒരു മൂന്നുഘട്ട നയപരിപാടി വ്യക്തമാക്കി. ആറുമാസം നീളുന്ന ഹ്രസ്വകാല പദ്ധതി, ഒരുവര്ഷത്തിൽ താഴെയുള്ള ഇടത്തരം പദ്ധതികൾ, ഒരു വര്ഷത്തിനും മൂന്നു വര്ഷത്തിനും ഇടയിലുള്ള ദീർഘകാല പദ്ധതികൾ എന്നിങ്ങനെ മൂന്നു ഘട്ടങ്ങളായാണ് ഇവ നടപ്പാക്കുക. കേന്ദ്ര ഭവനനിർമ്മാണ-നഗരകാര്യ മന്ത്രാലയ സെക്രട്ടറി ശ്രീ ദുർഗ ശങ്കർ മിശ്ര അയച്ച നിർദേശങ്ങളിലെ പ്രധാന വസ്തുതകൾ താഴെപ്പറയുന്നു:
i. യന്ത്രസഹായമില്ലാത്ത ഗതാഗത സംവിധാനങ്ങളെ  വീണ്ടെടുക്കുക, പ്രോത്സാഹിപ്പിക്കുക: ഭൂരിഭാഗം നഗരഗതാഗത യാത്രകളും അഞ്ചു കിലോമീറ്ററിൽ താഴെ അവസാനിക്കുന്നവയാണ്. കോവിഡ് വെല്ലുവിളി നേരിടുന്ന ഇക്കാലത്ത്, ഇത്തരം യാത്രകൾക്ക് NMT സംവിധാനങ്ങൾ ഉപയോഗിക്കാവുന്നതാണ്. കുറഞ്ഞ ചിലവും മനുഷ്യവിഭവശേഷിയും ആവശ്യമുള്ളതും, വേഗത്തിലും എളുപ്പത്തിലും നടപ്പാക്കാവുന്നതുമായ ഇത്തരം സംവിധാനങ്ങൾ പരിസ്ഥിതിസൗഹൃദം കൂടിയാണ്.
ii. സ്ഥിരയാത്രക്കാരിൽ വിശ്വാസം അർപ്പിച്ചുകൊണ്ട്, പൊതുഗതാഗതം പുനഃരാരംഭിക്കുക: പൊതുഗതാഗത സംവിധാനങ്ങളിലൂടെ ഉണ്ടാകാനിടയുള്ള രോഗവ്യാപനം തടയേണ്ടതും അത്യാവശ്യമാണ്. കൃത്യമായ അണുനശീകരണം, രോഗനിയന്ത്രണ-സാമൂഹിക അകല പാലനം എന്നിവ ഉറപ്പാക്കിക്കൊണ്ട് രോഗത്തെ പ്രതിരോധിക്കാനാവും.
iii. സാങ്കേതികവിദ്യയുടെ മികച്ച ഉപയോഗത്തിലൂടെ വൈറസ് വ്യാപനം തടയുക: മെച്ചപ്പെട്ട ഗതാഗത സംവിധാനങ്ങളുടെ ഉപയോഗം; ഭിം, ഫോൺപേയ്, ഗൂഗിൾ പേയ്, പേറ്റിഎം പോലുള്ള കറൻസി രഹിത, സ്പർശന രഹിത തദ്ദേശീയ ഇടപാട് സംവിധാനങ്ങൾ, ദേശീയ പൊതു യാത്ര കാർഡുകൾ  തുടങ്ങിയവ പൊതുഗതാഗത സംവിധാനങ്ങളിലെ മാനുഷിക സമ്പർക്കങ്ങൾ പരമാവധി കുറയ്ക്കും.
# പൊതുഗതാഗത സംവിധാനങ്ങളിലെ യാത്രക്കാരുടെ എണ്ണത്തിൽ 90% വരെ ഇടിവുണ്ടായതായി പഠനങ്ങൾ തെളിയിക്കുന്നു.
# MoHUA നടത്തിയ വിവിധ പഠനങ്ങൾ പ്രകാരം, നഗരങ്ങളുടെ വലിപ്പം അനുസരിച്ച്, സ്ഥിരയാത്രക്കാരിൽ ഏതാണ്ട് 16-57% പേർ കാൽനടയായും, 30-40% പേർ സൈക്കിളിലും യാത്ര നടത്തുന്നവരാണ്.
# രാജ്യത്തെ 18 പ്രധാന നഗരങ്ങളിലായി 700 കിലോമീറ്റര് നീളം വരുന്ന ശക്തമായ മെട്രോ റെയിൽ സംവിധാനമാണ് ഇന്ത്യയ്ക്കുള്ളത്. പതിനൊന്നു നഗരങ്ങളിലായി, 450 കിലോമീറ്റർ നീളത്തിൽ ഒരു BRT ശൃംഖലയും നമുക്കുണ്ട്. പ്രതിദിനം ഒരു കോടിയിലേറെ യാത്രക്കാരാണ് ഇന്ത്യയിൽ ഈ സേവനങ്ങൾ ഉപയോഗിക്കുന്നത്. എന്നാൽ സാമൂഹിക അകലം സംബന്ധിച്ച നിബന്ധനകൾ മൂലം, കൊറോണയ്ക്ക് മുൻപ് ഉപയോഗിച്ചിരുന്നതിന്റെ 25 മുതൽ 50 ശതമാനം വരെ സൗകര്യങ്ങളെ ഇവയിൽ ഉപയോഗിക്കാനാകൂ. അതുകൊണ്ട് തന്നെ, ഇവയ്ക്കൊപ്പം മറ്റു ബദൽ ഗതാഗത സംവിധാനങ്ങൾ വികസിപ്പിക്കേണ്ട ആവശ്യം ഉയർന്നിരിക്കുകയാണ്.
# സ്വകാര്യ വാഹനങ്ങൾ പൊതുവെ കുറവായ ഇന്ത്യ പോലുള്ള ഒരു രാജ്യത്ത്, സുരക്ഷിതവും ആശ്രയയോഗ്യവുമായ ഗതാഗത സംവിധാനങ്ങൾ പൊതുജനങ്ങൾക്ക് ഉറപ്പാക്കേണ്ടതുണ്ട്. നഗരങ്ങളിലായിരിക്കും ഇതിനു കൂടുതൽ പരിഗണന നൽകുക. സാമ്പത്തികരംഗം, അതിന്റെ പ്രവർത്തനങ്ങൾ പുനരാരംഭിക്കുന്ന മുറയ്ക്ക്, രാജ്യത്തെ നഗരങ്ങൾക്ക് ബദൽ ഗതാഗത സംവിധാനങ്ങൾ ഉറപ്പാക്കേണ്ടി വരും. ഇതിലൂടെ മാത്രമേ, നഗരങ്ങളുടെ ചലനാത്മകത നിലനിർത്താനാവൂ.(
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദി ഇസ്ലാമിക് റിപ്പബ്ലിക് ഓഫ് ഇറാൻ പ്രസിഡന്റ് ഡോ സെയ്ദ് ഇബ്രാഹിം റൈസിയുമായി ആശയവിനിമയം നടത്തി
ഇരു നേതാക്കളും നിരവധി ഉഭയകക്ഷി, പ്രാദേശിക പ്രാധാന്യമുള്ള വിഷയങ്ങൾ ചർച്ച ചെയ്തു
ദക്ഷിണാഫ്രിക്കയിൽ ബ്രിക്സ് ഉച്ചകോടിയുടെ പശ്ചാത്തലത്തിൽ നടക്കാനിരിക്കുന്ന കൂടിക്കാഴ്ചയ്ക്ക് മുന്നോടിയായിട്ടായിരുന്നു ടെലിഫോൺ സംഭാഷണം.
പ്രധാനമന്ത്രി ശ്രീ നരേന്ദ്ര മോദി ഇസ്ലാമിക് റിപ്പബ്ലിക് ഓഫ് ഇറാൻ പ്രസിഡന്റ് ഡോ സെയ്ദ് ഇബ്രാഹിം റൈസിയുമായി ടെലിഫോൺ സംഭാഷണം നടത്തി. നിരവധി ഉഭയകക്ഷി, പ്രാദേശിക പ്രാധാന്യമുള്ള വിഷയങ്ങൾ ഇരു നേതാക്കളും ചർച്ച ചെയ്തു.
ചരിത്രപരവും സാംസ്കാരികപരവുമായ അടുത്ത ബന്ധമാണ് ഇന്ത്യ-ഇറാൻ അടുപ്പത്തിന് അടിവരയിടുന്നതെന്ന് പ്രധാനമന്ത്രി പറഞ്ഞു.
ഒരു കണക്ടിവിറ്റി ഹബ്ബായി ചബഹാർ തുറമുഖത്തിന്റെ മുഴുവൻ സാധ്യതകളും സാക്ഷാത്കരിക്കുന്നതുൾപ്പെടെ ഉഭയകക്ഷി സഹകരണം കൂടുതൽ ശക്തിപ്പെടുത്തുന്നതിനുള്ള പ്രതിബദ്ധത ഇരു നേതാക്കളും ആവർത്തിച്ചു.
ഇരു നേതാക്കളും ബ്രിക്സിന്റെ വിപുലീകരണം ഉൾപ്പെടെയുള്ള ബഹുമുഖ വേദികളിലെ സഹകരണം ചർച്ച ചെയ്തു. ദക്ഷിണാഫ്രിക്കയിൽ നടക്കാനിരിക്കുന്ന ബ്രിക്സ് ഉച്ചകോടിയുടെ പശ്ചാതലത്തിലെ കൂടിക്കാഴ്ചയ്ക്ക് മുന്നോടിയായിട്ടായിരുന്നു ടെലിഫോൺ സംഭാഷണം.
--NS--
(
ധനകാര്യ മന്ത്രാലയം
ചെറുകിട വ്യവസായ വികസന ബാങ്ക് ഓഫ് ഇന്ത്യ ദേശീയ തല സംരഭകത്വ ബോധവല്ക്കരണ ക്യാംപയിന് - ഉദ്യം അഭിലാഷക്ക് തുടക്കമിട്ടു
15,000 യുവാക്കളിലേക്ക് എത്തിക്കുംവിധം 28 സംസ്ഥാനങ്ങളിലായി നിതി ആയോഗ് തെരഞ്ഞെടുത്ത 115 ജില്ലകളിലാകും ബോധവല്ക്കരണം.
ചെറുകിട വ്യവസായ വികസന ബാങ്ക് ഓഫ് ഇന്ത്യ  ഉദ്യം അഭിലാഷ എന്ന പേരില് ദേശീയതല സംരംഭകത്വ ബോധവല്ക്കരണ പരിപാടിക്ക് മഹാത്മാഗാന്ധിയുടെ ജന്മവാര്ഷികത്തില് തുടക്കമിട്ടു. 28 സംസ്ഥാനങ്ങളിലെ ഏകദേശം 15,000 യുവാക്കളിലേക്ക് സന്ദേശം എത്തിക്കുന്നതിനായി നിതി ആയോഗ് 115 ജില്ലകളെയും തെരഞ്ഞെടുത്തു.
(ഒക്ടോബര് 3 മുതല് 8 വരെ നടക്കുന്ന പ്രചാരണ പരിപാടികള് യുവാക്കള്ക്ക് സംരംഭകത്വ പരിശീലനം നല്കുന്നതിനായി 800 ല് കൂടുതല് പരിശീലകരുടെ കേഡര് സംവിധാനം ശക്തിപ്പെടുത്താനും ഈ പദ്ധതി സഹായിക്കും. വ്യവസായ സംരംഭകര്ക്ക് അവര്ക്കിഷ്ടപെട്ട മേഖല തെരഞ്ഞെടുക്കാന് പ്രോത്സാഹിപ്പിക്കുകയും ചെയ്യും.
സംരംഭകരെന്ന നിലയില് ഗ്രാമീണ യുവജനങ്ങള്ക്ക് അവരുടെ സ്വന്തം സ്ഥാപനം സ്ഥാപിക്കാന് സഹായിക്കുക, രാജ്യത്തുടനീളം ഡിജിറ്റല് മാദ്ധ്യമത്തിലൂടെ പരിശീലനം നല്കുക, കസ്റ്റമര് സര്വീസ് സര്വീസ് ഗ്രാമീണതല സംരഭകര്ക്ക് വാണിജ്യ അവസരങ്ങള് സൃഷ്ടിക്കുക, വനിതാ സംരഭകത്വം പ്രോത്സാഹിപ്പിക്കുന്നതില് ശ്രദ്ധ കേന്ദ്രീകരിക്കുക, സ്വന്തമായി സ്ഥാപനങ്ങള് തുടങ്ങുന്നതിന് ബാങ്കുകളില് നിന്നുള്ള വായ്പാ സൗകര്യം ലഭ്യമാക്കുക എന്നിവയാണ് ബോധവല്ക്കരണ പരിപാടിയുടെ ഉദ്ദേശ്യലക്ഷ്യങ്ങള്.
GK MRD - 756
പ്രധാനമന്ത്രിയുടെ ഓഫീസ്
പ്രധാനമന്ത്രി സെക്കന്തരാബാദ്-തിരുപ്പതി വന്ദേ ഭാരത് എക്സ്പ്രസ് ഫ്ലാഗ് ഓഫ് ചെയ്തു
തെലങ്കാനയിലെ ഹൈദരാബാദിലെ സെക്കന്തരാബാദ് റെയിൽവേ സ്റ്റേഷനിൽ പ്രധാനമന്ത്രി ഇന്ന് സെക്കന്തരാബാദ്-തിരുപ്പതി വന്ദേ ഭാരത് എക്സ്പ്രസ് ഫ്ലാഗ് ഓഫ് ചെയ്തു. പ്രധാനമന്ത്രി സെക്കന്തരാബാദ്-തിരുപ്പതി വന്ദേ ഭാരത് എക്സ്പ്രസ്സിനുള്ളിൽ കയറി കുട്ടികളുമായും ട്രെയിനിലെ ജീവനക്കാരുമായും സംവദിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
സെക്കന്തരാബാദും തിരുപ്പതിയും തമ്മിലുള്ള കണക്റ്റിവിറ്റി മെച്ചപ്പെടുത്തുന്ന വന്ദേ ഭാരത് എക്സ്പ്രസ് ഫ്ലാഗ് ഓഫ് ചെയ്തു. ഈ ട്രെയിനിന് തെലങ്കാനയിലെയും ആന്ധ്രയിലെയും ജനങ്ങളെ ഞാൻ അഭിനന്ദിക്കുന്നു.
സെക്കന്തരാബാദ്-തിരുപതി വന്ദേ ഭാരത് എക്സ്പ്രസ് ഹൈദരാബാദിലെ ഐടി നഗരത്തെ വെങ്കിടേശ്വര ഭഗവാന്റെ തിരുപ്പതിയുമായി ബന്ധിപ്പിക്കുന്നു, മൂന്ന് മാസത്തിനുള്ളിൽ തെലങ്കാനയിൽ നിന്ന് ആരംഭിക്കുന്ന രണ്ടാമത്തെ വന്ദേ ഭാരത് ട്രെയിനാണ്. തീർഥാടകർക്ക് ഏറെ പ്രയോജനം ചെയ്യുന്ന ട്രെയിൻ രണ്ട് നഗരങ്ങൾക്കിടയിലുള്ള യാത്രാ സമയം ഏകദേശം മൂന്നര മണിക്കൂർ കുറയ്ക്കും.
തെലങ്കാന ഗവർണർ ഡോ തമിഴിസൈ സൗന്ദരരാജൻ, കേന്ദ്ര റെയിൽവേ മന്ത്രി ശ്രീ അശ്വിനി വൈഷ്ണവ്, കേന്ദ്ര ടൂറിസം മന്ത്രി ശ്രീ ജി കിഷൻ റെഡ്ഡി എന്നിവരും ചടങ്ങിൽ സംബന്ധിച്ചു.
-ND-
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
പായ്ക്കിംങിന് നിര്ബന്ധമായി ചണ ഉത്പ്പന്നങ്ങള് ഉപയോഗിക്കേണ്ടതിന്റെ മാര്ഗ്ഗരേഖ മന്ത്രിസഭ അംഗീകരിച്ചു
രാജ്യത്തെ 100 ശതമാനം ഭക്ഷ്യധാന്യങ്ങളും 20 ശതമാനം പഞ്ചസാരയും നിര്ബന്ധമായും ചണച്ചാക്കുകളില് തന്നെ പായ്ക്കു ചെയ്യണം എന്ന തീരുമാനത്തിന് പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കായുള്ള മന്ത്രിസഭ സമിതി അംഗീകാരം നല്കി.
പഞ്ചസാര വ്യത്യസ്തമായ ചണച്ചാക്കുകളില് പായ്ക്കു ചെയ്യാനുള്ള തീരുമാനം ചണവ്യവസായത്തിന്റെ വൈവിധ്യവത്ക്കരണത്തെ പ്രോത്സാഹിപ്പിക്കും. അതിനുപരി തുടക്കത്തില് ഭക്ഷ്യധാന്യങ്ങള് പായ്ക്കു ചെയ്യുന്നതിനുള്ള ചണച്ചാക്കുകളുടെ 10 ശതമാനം ജി.ഇ.എം. ഇ മാര്ക്കറ്റ് പോര്ട്ടലില് നടത്തുന്ന ഏതിര് ലേലത്തിലൂടെ നല്കാനാണ് തീരുമാനം. ഇത് സാവകാശം വില മെച്ചപ്പെടുത്തും. ജൂട്ട് പാക്കേജിംങ് മറ്റീരിയല് നിയമം 1987 പ്രകാരമാണ് ഗവണ്മെന്റ് നിര്ബന്ധിത പാക്കേജിങ് മാര്ഗ്ഗനിര്ദ്ദേശങ്ങളുടെ പരിധി വിപുലപ്പെടുത്തിയിരിക്കുന്നത്.
ചണ ചാക്കുകള്ക്ക് ഏതെങ്കിലും തരത്തില് ക്ഷാമം അനുഭവപ്പെട്ടാല് ബന്ധപ്പെട്ട മന്ത്രാലയവുമായി ടെക്സ്റ്റൈല് മന്ത്രാലയം ചര്ച്ചകള് നടത്തി, ഉത്പാദിപ്പിക്കുന്ന ഭക്ഷ്യധാന്യങ്ങളുടെ പരമാവധി 30 ശതമാനത്തിനു വരെ ഈ വ്യവസ്ഥകളില് ഇളവ് അനുവദിക്കാവുന്നതാണ്.
രാജ്യത്തെ 3.7 ലക്ഷം തൊഴിലാളികളും അനേക ലക്ഷം കര്ഷക കുടംബങ്ങളും അവരുടെ ഉപജീവനത്തിനായി ചണ മേഖലയെ ആണ് ആശ്രയിക്കുന്നത് എന്നതിനാല് അസംസ്കൃത ചണത്തിന്റെ ഗുണമേന്മയുടെ ഉത്പാദനക്ഷമതയും വര്ധിപ്പിക്കുക, ചണവ്യവസായവും കൃഷിയും വൈവിധ്യവത്ക്കരിക്കുക, ചണ ഉത്പ്പന്നങ്ങളുടെ ആവശ്യകത സുസ്ഥിരവും ശക്തവുമാക്കുക തുടങ്ങി ഈ മേഖലയുടെ വികസനത്തിനായി വളരെ സംഘടിതമായ ശ്രമങ്ങളാണ് ഗവണ്മെന്റ് നടത്തി വരുന്നത്.
കേന്ദ്രമന്ത്രിസഭാ സമിതിയുടെ ഈ തീരുമാനം രാജ്യത്തിന്റെ കിഴക്ക്, വടക്കു കിഴക്ക് പ്രവിശ്യകളിലെ, പ്രത്യേകിച്ച് വെസ്റ്റ് ബംഗാള്, ബിഹാര്, ഒറിസ, അസാം, ആന്ധ്രപ്രദേശ്, മേഘാലയ, ത്രിപുര എന്നീ സംസ്ഥാനങ്ങളിലെ കൃഷിക്കാര്ക്കും തൊഴിലാളികള്ക്കും വളരെ പ്രയോജനം ചെയ്യും.
ചണവ്യവസായം പ്രധാനമായും ഗവണ്മെന്റിനെ ആശ്രയിച്ചാണ് നിലനില്ക്കുന്നത്. കാരണം രാജ്യത്തെ ഭക്ഷ്യധാന്യങ്ങള് പായ്ക്കു ചെയ്യുന്നതിന് പ്രതിവര്ഷം ഗവണ്മെന്റ് വാങ്ങുന്നത് 7500 കോടിയിലധികം ചണ ചാക്കുകളാണ്. ചണമേഖലയുടെ പ്രധാന ആവശ്യം നിലനിര്ത്തുന്നതിനും മേഖലയെ ഉപജീവിക്കുന്ന തൊഴിലാളികളെയും കൃഷിക്കാരെയും സഹായിക്കുന്നതിനുമാണ് ഗവണ്മെന്റ് ഇപ്രകാരം ചെയ്യുന്നത്.
മന്ത്രിസഭ
ശാരീരികവൈകല്യ രംഗത്തെ സഹകരണത്തിന് ഇന്ത്യയും ഓസ്ട്രേലിയയും തമ്മിലുള്ള ധാരണാപത്രത്തിനു മന്ത്രിസഭയുടെ അംഗീകാരം
ശാരീരികവൈകല്യ രംഗത്തു സഹകരിക്കുന്നതിനായി ഇന്ത്യയും ഓസ്ട്രേലിയയും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭ അംഗീകാരം നല്കി. 2018 നവംബര് 22ന് ഓസ്ട്രേലിയയിലെ സിഡ്നിയില്വെച്ചാണു ധാരണാപത്രം ഒപ്പുവെക്കപ്പെട്ടത്.
ഗുണങ്ങള്:
ശാരീരിക വൈകല്യ രംഗത്ത് ഇന്ത്യയും ഓസ്ട്രേലിയയും തമ്മിലുള്ള സഹകരണത്തെ പ്രോല്സാഹിപ്പിക്കുന്നതാണു ധാരണാപത്രം. ഇത് ഇന്ത്യയും ഓസ്ട്രേലിയയും തമ്മിലുള്ള ഉഭയകക്ഷിബന്ധം ശക്തിപ്പെടുത്തും. അംഗവൈകല്യമുള്ളവരുടെ, വിശേഷിച്ചും ഇരു രാജ്യത്തുമുള്ള മാനസികവും ബൗദ്ധികവുമായ വെല്ലുവിളി നേരിടുന്നവരുടെ, പുനരധിവാസം മെപ്പെടുത്തുന്നതിനു ധാരണാപത്രം സഹായകമാകും. ഇരു രാജ്യങ്ങളും പരസ്പര ധാരണയുടെ അടിസ്ഥാനത്തില് ശാരീരിക വൈകല്യ രംഗത്തു പ്രത്യേക പദ്ധതികള് നടപ്പാക്കും.
ND / AKA MRD - 933